cyanic-selkie/wikianc huggingface dataset:
பழங்கரை முன்தோன்றீசுவரர் கோயில்
பொன் சோழீஸ்வரர் ஆலயம் என்றும் பழங்கரை முன்தோன்றீசுவரர் கோயில் என்றும் வழங்கப்படும் பழைமையான திருக்கோயில் திருப்பூர் மாவட்டத்தில், அவிநாசி அருகில் அமைந்துள்ள சிவபெருமான் திருக்கோயில்.
ஆபத்து காத்த விநாயகர்
அக்னி மாநதி ஆறு அருகில் "ஆபத்து காத்த விநாயகர்" உள்ளார். வெள்ளம் ஏற்படும் ஆபத்தான காலகட்டங்களில் ஊரைக் காப்பாற்றியமைக்காக இவருக்கு காரணப்பெயராக ஆபத்து காத்த விநாயகர் என்ற திருப்பெயர் ஏற்பட்டது. (இந்த ஆறு இருந்த அடையாளம் மட்டுமே உண்டு) )
ஆங்கிலேய அதிகாரிக்கு அருளியமை
ஆங்கிலேயர் ஆட்சி காலத்தில் ஊர் நிர்வாகத்திற்காக முகாமிட்டிருந்த ஆங்கிலேய உயரதிகாரியும் அவரது குழுவும் தங்கியிருந்த கூடாரங்கள் வெள்ளத்தால் அடித்துச் செல்லப்பட்டன. ஆபத்தான அச்சமயத்தில் இந்த விநாயகப்பெருமானைப் பார்த்து காப்பாற்ற வேண்டினார் அந்த உயரதிகாரி. ஆற்று நீர் விலகி வழிவிட்டதால் அவர்களும் தப்பினர். இந்த விநாயகர் மீது பக்தி கொண்ட அந்த ஆங்கிலேய உயரதிகாரி, அன்றுமுதல் இவரது பூஜை செலவிற்கு தினமும் இரண்டு ரூபாய் வழங்கச்செய்தார். (உத்தரவு எண்: 3136 B.P.G.O.No: 1625 தேதி: 25.11.1899. இன்றளவும் நூறு ஆண்டு கடந்த பின்னரும் இதே இரண்டு ரூபாய் இந்த விநாயகருக்குத் தமிழக அரசால் ஒதுக்கப்படுகின்றது)
நித்ய கல்யாணப் பெருமாள்
இத்திருக்கோயில் உள்ளே ஸ்ரீதேவி, பூதேவி உடனுறை நித்ய கல்யாணப் பெருமாள் உள்ளார்.
திருக்கோயில் பற்றிய தொன்தகவல்கள்
கல்வெட்டுகள் மூலம், முன்பு ஊர் நிர்வாக சபை ஊரையும் திருக்கோயிலையும் பராமரித்து வந்ததும் திருக்கோயிலின் வளமும், மன்னர்கள் அளித்த நன்கொடை பற்றிய தகவல்களும் தெரிய வருகின்றன.
பெயர்க்காரணம்
அனைத்துக்கும் முன்பே தோன்றிய இறைவனார் சிவபெருமான் என்பதைக்குறிக்கும் விதமாக முன்தோன்றீசுவரர் என்ற திருப்பெயர் ஏற்பட்டதாகக் கூறப்படுகின்றது.
பேருந்து வசதி
அவிநாசியிலிருந்து பேருந்து வசதி உண்டு.
வெளியிணைப்புகள்
பகுப்பு:திருப்பூர் மாவட்டத்திலுள்ள சிவன் கோயில்கள்
கிள்ளனூர் ஊராட்சி
கிள்ளனூர் ஊராட்சி (Killanur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1968 ஆகும். இவர்களில் பெண்கள் 974 பேரும் ஆண்கள் 994 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெள்ளை குறுவை கார் (நெல்)
வெள்ளை குறுவை கார் (Vellai Kuruvi Kar) பாரம்பரிய நெல் பட்டியலில் இடம்பிடித்துள்ள இவ்வகை நெல் தமிழகத்தின் நாகை மாவட்டத்திலுள்ள “வெள்ளப்பாலம்” மற்றும் “கீவலுார்” போன்றப் வட்டாரங்களில் நன்கு வளரக் கூடிய நெல் இரகமாகும். 25 - 30 நாட்கள் (நாற்றங்கால்) நாற்று வளர்ப்பு உட்பட, 125 - 135 நாட்களில் அறுவடைக்கு வரக்கூடிய இந்த நெல் இரகம், சுமார் 100 - 120 சென்டிமீட்டர் உயரம் வரையில் வளரக் கூடியதாகும். வெள்ளை குறுவை காரின் தானிய மணிகள், மற்றும் வைக்கோல் ஆகியவை வெளிறிய மஞ்சள் நிறத்திலிருந்து, அழுக்கான வெள்ளை நிறமாகத் தோற்றமளிப்பதாக உள்ளது. மேட்டுப்பாங்கான நிலப்பகுதியில் வறட்சியைத் தாங்கி வளரக்கூடிய இந்த நெல் இரகம், நேரடி விதைப்பு முறைக்கு மிகவும் ஏற்றதாக உள்ளது.
பருவகாலம்
130 - 135 நாட்கள் வயதுடைய இந்த வெள்ளை குறுவை கார் யூலை மாதம் முதல், ஆகத்து மாதம் முடிய உள்ள முன் சம்பா பருவத்திலும் (பட்டம்), செப்டம்பர் மாதம் முதல், அக்டோபர் மாதம் முடிவாக உள்ள பின் சம்பா பருவத்திலும் ஏற்றதாகும்.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
வித்துத் தாவரங்கள்
விதைகளை உற்பத்தி செய்யும் தாவரங்கள் வித்துத் தாவரங்கள் எனப்படுகின்றன. இவை நிலத் தாவரங்களில் ஒரு வகையாகும். தற்காலத்தில் வாழுகின்ற சைக்காட்டுகள், Ginkgo, ஊசியிலைத் தாவரங்கள் (conifers), பூக்கும் தாவரங்கள் என்பன இவ்வகையுள் அடங்குகின்றன.
வித்துத் தாவரங்கள் வழக்கமாக பூக்கும் தாவரங்கள் (Angiosperms), வித்துமூடியிலிகள் (gymnosperms) என இரு வகையாகப் பிரிக்கப்பட்டிருந்தன. தற்காலத்தில், பூக்கும் தாவரங்கள், வித்துமூடியிலித் தாவர வகையிலிருந்து கூர்ப்பு (பரிணாமம்) அடைந்ததாகக் கருதப்படுகின்றது.
மேற்கோள்கள்
பகுப்பு:தாவர வகைகள்
புபொப 42
புபொப 42 (NGC 42) என்ற புதிய வானுறுப்பு பெகாசசு விண்மீன் குழாமில் உள்ள ஒரு விண்மீன் பேரடை ஆகும். இது புபொப 41 என்று பட்டியலிடப்பட்டுள்ள சுருள் விண்மீன் பேரடையுடன் ஈர்ப்பு விசை கொண்டு ஊடாடுகிறது.
வெளியிணைப்புகக்ள்
பகுப்பு:புதிய பொதுப் பட்டியல் பொருட்கள்
உழவில்லா உழவு
உழவிலா உழவு (No-till farming) உழவிலா உழவுக்கு பூஜ்ய உழவு என்று மற்றுமொரு பெயர் உண்டு. இம்முறையில் மண்ணை உழவு செய்யாமல் விவசாயம் செய்வதாகும். மண்ணை தொந்திரவு செய்யாததால் அதில் நுண்ணுயிர் பெருக்கம் ஏற்பட்டு மண்ணில் அங்கக அளவு அதிகரிப்பதால், மண்ணின் நீர் பிடிப்புதிறன் அதிகரிக்கின்றது.மண்ணில் உயிரியல் ஊட்டம் அதிகரிக்கிறது. 1940 ம் ஆண்டு உழவில்லா உழவு என்ற முறையை எட்வர்டு எச் ஃபல்க்னர் என்ற ஆராய்ச்சியாளர் தொடங்கினார். அமெரிக்காவில் இம் முறை பரவலாக கடைபிடிக்கப்படுகிறது. இம் முறையில் செலவு குறைவு.
செங்குத்து அச்சுத் தேற்றம்
தளம் போன்ற, மெல்லிய பொருள்களுக்கு செங்குத்து அச்சுத் தேற்றம் அல்லது செங்குத்து அச்சு விதி (Perpendicular axis theorem) பொருந்தும். தளப்பொருள்களுக்கு மட்டுமின்றி உருளை போன்ற முப்பரிமாணப் பொருள்களுக்கும் இத்தேற்றத்தைப் பயன்படுத்தலாம்.
கூற்று
இத்தேற்றத்தின் படி, பொருளின் தளத்திற்கு செங்குத்தான திசையில் உள்ள அச்சினைப் பொறுத்த நிலைமத் திருப்புத்திறனானது அந்த தளத்தின் மீது அமைந்த, ஒன்றுக்கொன்று செங்குத்தான இரு அச்சுகளைப் பற்றிய நிலைமைத் திருப்புத்திறன்களின் கூடுதலுக்கு சமமாகும். இங்கு குறிப்பிட்டுள்ள மூன்று அச்சுகளும் ஒன்றுக்கொன்று செங்குத்தாகவும் ஒரே புள்ளியில் சந்திக்குமாறும் அமைந்திருக்கும்.
விளக்கம்
XY-தளத்தில் அமைந்த மெல்லிய பொருளொன்றைக் கருதவும். புள்ளி O வழியே செல்லும் X, Y மற்றும் Z அச்சைப் பற்றிய நிலைமத் திருப்புத்திறன்கள் முறையே Ix, Iy மற்றும் Iz என வைத்துக் கொண்டால் செங்குத்து அச்சுத் தேற்றத்தின் படி,
சான்றுகள்
பகுப்பு:இயற்பியல் விதிகள் பகுப்பு:இயந்திரவியல்
மலையனூர் செக்கடி ஊராட்சி
மலையனூர் செக்கடி ஊராட்சி (Malayanoor chekkadi Grama Panchayat), தமிழ்நாட்டின் திருவண்ணாமலை மாவட்டத்தில் உள்ள தண்டராம்பட்டு வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3424 ஆகும். இவர்களில் பெண்கள் 1689 பேரும் ஆண்கள் 1735 பேரும் உள்ளனர்
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பெரியகளந்தை ஆதீசுவரர் கோயில்
பெரியகளந்தை ஆதீசுவரர் கோயில் தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.
புண்ணிய பூமியில் புனிதப் பயணம் (நூல்)
புண்ணிய பூமியில் புனிதப் பயணம் நூல், குமுதம் ஜோதிடம் வார இதழில் வெளிவந்த, இதழ் ஆசிரியரின் (ஏ.எம்.ராஜகோபாலன்) இமய மலைப் பயணக் குறிப்பு, வரலாறுகள் கொண்ட ’புண்ணிய பூமியில் புனிதப் பயணம்’ கட்டுரையின் தொகுப்பு நூல். இந்நூல் 15.04.2011 வெள்ளிக்கிழமையன்று தயானந்த சரஸ்வதி சுவாமிகளால் வெளியிடப்பட்டது.இந்நூலை வெளியிட்ட பதிப்பகம் கோயம்புத்தூர் ஸ்ரீராகவேந்திரர் பப்ளிகேஷன்ஸ்.
பெரியகளந்தை ஆதீசுவரர் கோயில்
அமைவிடம்
இக்கோயில் கோயம்புத்தூர் மாவட்டத்தில் பெரியகளந்தை என்னுமிடத்தில் அமைந்துள்ளது.
புண்ணிய பூமியில் புனிதப் பயணம் (நூல்)
இமயமலையின் ஆன்மிகப் பயணநூலாகவும், இமயம், மானசரோவர், மகா பிரயாகைகள், இமயத்திலுள்ள பல புண்ணிய தலங்கள், புனிதத் தீர்த்தங்கள், முனிவர்கள் தவம்புரிந்த தலங்கள் ஆகியவற்றின் விரிவான வரலாற்றைத் ஆதாரங்கள் திரட்டி எழதப்பட்ட வரலாற்று நூலாகவும் அறியப்படுகின்றது.
பெரியகளந்தை ஆதீசுவரர் கோயில்
இறைவன், இறைவி
இக்கோயிலின் மூலவராக ஆதீசுவரர் உள்ளார். இவர் ஆதிசேசுவரர் என்றும், ஆதிபுரீசுவரர் என்றும் அழைக்கப்படுகிறார். இறைவி பெரியநாயகி ஆவார். கோயிலின் தல மரம் சந்தனம் ஆகும். கோயிலில் தல தீர்த்தமாக பிரம்ம தீர்த்தம் உள்ளது. ஆனி உத்திரம், ஆடி வெள்ளி, பங்குனி உத்திரம், சிவராத்திரி, நவராத்திரி, கார்த்திகை உள்ளிட்ட பல விழாக்கள் நடைபெறுகின்றன.
புண்ணிய பூமியில் புனிதப் பயணம் (நூல்)
மேற்கோள்கள்
பகுப்பு:இந்து சமய நூல்கள்
பெரியகளந்தை ஆதீசுவரர் கோயில்
அமைப்பு
மூலவர் சுயம்புவாக உள்ளார். மூலவர் கருவறைக்குக் கீழ் சுனை இருப்பதாகக் கூறுகின்றனர். இத்தலத்தைப் பற்றி அருணகிரியார் பாடியுள்ளார். திருச்சுற்றில் சனீசுவரர், ஸ்ரீதேவி பூதேவியுடன் வரதராஜர் உள்ளார். தலத்தின் விநாயகர் பால விநாயகர் ஆவார். இந்திரன், சூரியன், பிரம்மா, வாலி, அகத்தியர், பதஞ்சலி மகரிஷி உள்ளிட்டோர் வழிபட்டுள்ளனர்.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
ஐஓஎஸ் 8
ஐஓஎஸ் 8 எனப்படுவது அப்பிள் நிறுவனத்தினால் ஐஓஸ் இயங்குதளத்தின் ஏழாம் பதிப்பின் தொடர்ச்சியாக வெளியிடப்பட்ட பதிப்பாகும். 2014ஆம் ஆண்டின் ஜூன் இரண்டாம் நாளில் அப்பிளின் மென்பொருள் வல்லுனர் கூட்டத்தில் இந்த மென்பொருள் பதிப்பு அறிமுகப்படுத்தப்பட்டது. ஐஓஎஸ் ஏழாம் பதிப்பின் சார்ந்து இடைமுகம் மேலும் சிறப்பாகப்பட்டுள்ளது. திசம்பர் 9, 2014 அளவில் கிட்டத்தட்ட 63 வீதமான பயனர்கள் ஐஓஎஸ் எட்டாம் பதிப்பை பயன்படுத்துகின்றனர்.
இணைப்புகள்
பகுப்பு:ஐஓஎஸ் இயங்குதளங்கள் பகுப்பு:ஐஓஸ்
பால்கன் குடா
right|thumb|300px|பால்கன் குடா பால்கன் குடா அல்லது பால்கன் தீபகற்பம் (Balkan Penninsula) ஐரோப்பாவின் தென்கிழக்குப் பகுதியில் அமைந்துள்ள ஒரு குடா பகுதி. புவியியல் வரையறையில் பால்கன் குடாவென்றும் புவி அரசியல், பண்பாட்டு வரையறையில் பால்கன் பகுதிகள் (The Balkans) என்றும் இப்பகுதி வழங்கப்படுகிறது. இப்பகுதி தென்கிழக்கு ஐரோப்பா என்றும் வழங்கப்படுகிறது. இது தெற்கு ஐரோப்பாவின் அங்கமாகும். பல்கேரியா நாட்டிலிருந்து செர்பியா நாடுவரை பரவி காணப்படும் பால்கன் மலைத்தொடரின் பெயரே இதற்கும் வழங்கப்படலாயிற்று. “பால்கன்” என்ற சொல்லுக்கு துருக்கி மொழியில் காடுகள் சூழந்த மலைத்தொடர் என்று பொருள். பண்டைய கிரேக்கத்தில் இப்பகுதி ஹீமஸ் குடா என்று அழைக்கப்பட்டது. பால்கன் பகுதியின் புவியியல் எல்லைகள்: தெற்கில் மத்திய தரைக்கடல், தென் கிழக்கில் ஏஜியன் கடல், வட கிழக்கில் கருங்கடல், வட மேற்கில் ஏட்ரியாட்டிக் கடல், தென்மேற்கில் அயோனியன் கடல், வடக்கில் சோக்கா-கிருக்கா ஆறு-சாவா ஆறு
இப்பகுதியிலுள்ள நாடுகள்:
வெளி இணைப்புகள்
பகுப்பு:ஐரோப்பியப் புவியியல் பகுப்பு:மூவலந்தீவுகள்
டப்ஸ்மாஷ்
டப்ஸ்மேஷ் என்பது திறன்பேசிகளில் இயங்கக்கூடிய பயன்பாடாகும். இது காணொளிகளை உருவாக்கி பகிர அனுமதிக்கிறது. பரவலாகா அறியப்பட்ட ஒலிப்பதிவுகளை பதிவிறக்கி, அதற்கேற்ப நுகப்பாவைகளை செய்து, அதை தாம் பேசுவதைப்போல காட்ட முடியும். எடுத்துக்காட்டாக, திரைப்பட வசனத்தை பின்னணியில் ஓடவிட்டு, திரையில் நம் முகத்தை காட்டி நாமே பேசியதைப் போல காட்ட முடியும். தமிழ் உள்ளிட்ட பல மொழிகளிரல், பிரபலமான ஒலிப்பதிவுகள் உள்ளன. பயனர்கள் தங்களுக்கு தெரிந்த ஒலிப்பதிவுகளையும் பதிவேற்றலாம்.
இது 2014, நவம்பர் 19ஆம் நாளில் வெளியானது.
இணைப்புகள்
பகுப்பு:பயன்பாடுகள் பகுப்பு:நிகழ்படம் பகுப்பு:மென்பொருள் தொடர்பான குறுங்கட்டுரைகள் பகுப்பு:ஆண்ட்ராய்டு மென்பொருட்கள் பகுப்பு:ஐஓஎஸ் மென்பொருட்கள்
தமைல்
தமால் ( ধামাল  ), தமைல் ( ধামাইল   என்று அறியப்படுகிறது ), என்பது அன்றைய  வடகிழக்கு வங்காளத்தின் மைமென்சிங் மற்றும் சில்ஹெட் பகுதிகளான இன்றைய வங்காளதேசம் மற்றும் கிழக்கு இந்தியாவில் உள்ள மக்களால் நிகழ்த்தப்படும் நாட்டுப்புற இசை மற்றும் நடனத்தின் ஒரு வடிவமாகும்.
வரலாறு
தமால் அல்லது தமைல் என்ற வார்த்தை பல நூற்றாண்டுகளுக்கு முந்தையது. 15 ஆம் நூற்றாண்டில் பீர்பூமின் கவிஞர் சண்டிதாஸ், 16 ஆம் நூற்றாண்டில் சிட்டகாங்கின் கவிஞர் தவ்லத் வசீர் பஹ்ராம் கான் மற்றும்  17 ஆம் நூற்றாண்டில் சிட்டகாங்கின் மற்றுமொரு கவிஞர் தௌலத் காசி ஆகியோரின் படைப்புகளில் இந்த வகையைப் பற்றி  காணலாம்.
நாட்டுப்புற இசையமைப்பாளர்களான ராதாராமன் தத்தா மற்றும் அர்கும் ஷா ஆகியோர் தமைல் நடன பாரம்பரியத்தை சில்ஹெட் பகுதிக்கு அறிமுகப்படுத்தியதாக குறிப்பிடப்பட்டுள்ளது.
உள்ளடக்கம்
பொதுவாக ஆண்களால் இசைக்கப்படும் மிருதங்கா, கர்தல்கள் போன்ற பல இசைக்கருவிகளைப் பயன்படுத்துவதோடு, நடனமும் ஆடுவர். இந்த நடன வடிவம் இசை நாற்காலி விளையாட்டினைப் போன்றது, தாளத்தின்  வேகத்தை அதிகரிக்க அதிகரிக்க நடன கலைஞர்கள் அதற்க்கு இணையாக மிக வேகமாக நடனமாட வேண்டும். இல்லாவிடில் நன்றாக ஆடும் கலைஞர்கள் மற்றவர்கள்  ஒவ்வொருவராக அகற்றிவிடுவார்கள். இந்த நடன வடிவம் முக்கியமாக ராதை மற்றும் கிருஷ்ணரின் அன்பை தொடர்புபடுத்துகிறது மற்றும் இந்த நடன வடிவத்தின் உள் முக்கியத்துவம் என்னவென்றால், புதிதாக திருமணமான தம்பதிகள் நடனத்தோடு தங்கள் ஆன்மாக்களையும் அத்தகைய பாணியில் இணைக்க வேண்டும்.
பெண்களால் பாடல் மற்றும் நடன நிகழ்ச்சிகள் முக்கியமாக திருமணம் மற்றும் பிற சுப நிகழ்ச்சிகளின் போது நிகழ்த்தப்படுகிறது. பெண்கள் இசையின் துடிப்புக்கு ஏற்ப கைதட்டி வட்டமாக நகர்கிறார்கள். பாடல்கள் முதலில் தலைவரால் பாடப்பட்டு, பின்னர் மற்றவர்கள் பாடலுடன் இணைகிறார்கள். பாடல் வரிகள் முக்கியமாக ஷ்யாம் (கிருஷ்ணா) மற்றும் ராதாவுடன் தொடர்புடையவை. படிப்படியாக தாளமும் லயமும் உச்சத்திற்கு அதிகரிக்கிறது. அத்தோடு வட்டமாக நகர்வதின் வேகமும் அதிகரிக்கும் அதற்க்கு இடையில் பெண்கள் பான், பருப்பு மற்றும்/அல்லது தேநீர் அருந்துவதற்காக இடைவேளைகள் கொடுக்கப்படுகின்றன.
மேற்கோள்கள்
பகுப்பு:வங்காளதேசப் பண்பாடு பகுப்பு:இந்திய நாட்டுப்புற நடனங்கள்
டேவிட் லெஸ்லி ஜான்சன்-மெகோல்ட்ரிகு
ஜான்சன் என்கிற டேவிட் லெஸ்லி ஜான்சன்-மெகோல்ட்ரிகு (David Leslie Johnson-McGoldrick) என்பவர் அமெரிக்க நாட்டு திரைக்கதை ஆசிரியர் , தொலைக்காட்சி மற்றும் திரைப்படத் தயாரிப்பாளர் ஆவார். இவர் 2009 ஆம் ஆண்டு வெளியான ஒர்பன் என்ற திகில் திரைப்படத்தில் திரைக்கதை எழுத்தாளராக அறிமுகமானார், அதை தொடர்ந்து ரெட் ரைடிங் ஹூட் (2011), மர்மதேசம் 2 (2012), தி கன்ஜூரிங் 2 (2016) போன்ற பல திரைப்படங்களில் பணிபுரிந்துள்ளார். அத்துடன் 2011 ஆம் ஆண்டு முதல் ஒளிபரப்பாகும் தி வாக்கிங் டெட் என்ற பிணன் வகை தொலைக்காட்சி தொடரிலும் எழுத்தாளராக பணிபுரிந்துள்ளார்.
இவர் 2018 ஆம் ஆண்டு முதல் டிசி நீட்டிக்கப்பட்ட பிரபஞ்சத் திரைப்படமான அக்வாமேன் என்ற படத்தில் இணை எழுத்தாளராக வில் பீல் உடன் இணைந்து திரைக்கதை எழுதியுள்ளார். இந்த படத்தின் தொடர்சியான அக்வாமேன் அண்டு தி லோச்டு கிங்டோம் (2023) என்ற படத்திலும் பணிபுரிந்துள்ளார்.
வாழ்க்கை
ஜான்சன் தனது இரண்டாம் வகுப்பில் நாடகங்களை எழுதத் தொடங்கினார் மற்றும் ஓஹியோவின் லெக்சிங்டனில் உள்ள லெக்சிங்டன் உயர்நிலைப் பள்ளியில் பட்டம் பெற்ற பிறகு தனது பத்தொன்பதாவது வயதில் தனது முதல் திரைக்கதையை எழுதினார். இவர் கொலம்பஸ் ஒகையோவில் உள்ள ஒகைய்யோ மாநிலப் பல்கலைக்கழகத்தில் பயின்றார், மேலும் புகைப்படம் மற்றும் திரைத்துறையில் நுண்கலை இளங்கலை பட்டம் பெற்றார்.
உறையூர் இளம்பொன் வாணிகனார்
உறையூர் இளம்பொன் வாணிகனார் சங்ககாலப் புலவர்களில் ஒருவர். புறநானூறு 264 இவர் பாடிய பாடல். சங்கநூல் தொகுப்பில் இந்த ஒன்றுதான் இவர் பெயரில் உள்ளது. இவர் உறையூரில் பொன்வாணிகம் செய்து வாழ்ந்துவந்தவர்.
இவரது பாடல் சொல்லும் செய்தி
வள்ளல் ஒருவன் இறந்தபின் அவனுக்கு நட்ட நடுகல் பற்றி இந்தப் பாடல் சொல்கிறது. பரல்கற்கள் நிறைந்த பாதை. அங்கே பாறைக் கற்களை அடுக்கி வைத்த பதுக்கைக் குகை. அந்தப் பதுக்கையில் நடுகல். மரல்நாரைக் கிழித்துச் செந்நிறப் பூக்களால் கட்டிய கண்ணியை அந்த நடுகல்லின் தலையில் சூட்டினர். மயில் பீலியை அந்த நடுகல்லோடு கட்டிவைத்தனர். (ஆனிரை மீட்கச் சென்ற அந்த வீரன் திரும்பி வந்தபோதெல்லாம் தான் மீட்டுவந்த ஆனிரைகளையெல்லாம் பாணர் சுற்றத்துக்கு வழங்கினான்.) நடுகல்லான பின்னரும் பாணர் சுற்றம் இவனிடம் வருமோ? - என்று புலவர் கலங்குகிறார். திணை - கரந்தை. துறை - கையறுநிலை
டேவிட் லெஸ்லி ஜான்சன்-மெகோல்ட்ரிகு
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்கத் திரைக்கதை எழுத்தாளர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:தொலைக்காட்சி தயாரிப்பாளர்கள்
உறையூர் இளம்பொன் வாணிகனார்
இவரது பாடல் சொல்லும் செய்தி
பகுப்பு:சங்கப் புலவர்கள்
பள்ளப்பட்டி பட்டத்தரசியம்மன் கோயில்
பள்ளப்பட்டி பட்டத்தரசியம்மன் கோயில் தமிழ்நாட்டில் மதுரை மாவட்டம், பள்ளப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சோனி பல்
சோனி பல் இது செப்டம்பர் 1ஆம் திகதி முதல் பெண்களுக்காக மட்டும் தொடங்கப்பட்ட ஹிந்தி மொழித் தொலைக்காட்சி சேவையாகும்.
வெளி இணைப்புகள்
பகுப்பு:தொலைக்காட்சி பகுப்பு:தொலைக்காட்சி நிறுவனங்கள் பகுப்பு:2014 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
வேணுகோபால் ராவ்
வேணுகோபால் ராவ் (Venugopal Rao, பிறப்பு: பிப்ரவரி 26 1982) ஒரு இந்தியத் துடுப்பாட்டக்காரர்); டில்லியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 16 இல் கலந்து கொண்டுள்ளார். இவர் 2005 – 2006 ஆண்டுகளில் இந்தியாஅணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
சேவூர் வாலீசுவரர் கோயில்
சேவூர் வாலீசுவரர் கோயில் தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும். இது ஒரு தேவார வைப்புத்தலமாகும்.
அமைவிடம்
இக்கோயில் கோயம்புத்தூர் மாவட்டத்தில் சேவூர் என்னுமிடத்தில் அமைந்துள்ளது. இத்தலம் சுந்தரரால் பாடப்பெற்ற வைப்புத்தலமாகும்.
இறைவன், இறைவி
இக்கோயிலின் மூலவராக வாலீவரர் உள்ளார். வாலி வழிபட்டதால் மூலவர் இவ்வாறு அழைக்கப்படுகிறார். இறைவி அறம்வளர்த்த நாயகி ஆவார். கோயிலில் தல தீர்த்தமாக தெப்பம் உள்ளது. சிவராத்திரி, ஐப்பசியில் அன்னாபிசேகம், கார்த்திகை உள்ளிட்ட பல விழாக்கள் நடைபெறுகின்றன.
அமைப்பு
ஐந்து நிலையுடன் கூடிய ராஜ கோபுரம் உள்ளது. இத்தலத்து விநாயகர் அனுக்கை விநாயகர் ஆவார். மூலவருக்கு இடது புறம் இறைவி தனி சன்னதியில் உள்ளார். இறைவியின் சன்னதிக்குப் பின் புறம் பால தண்டாயுதபாணி கையில் தண்டத்துடன் உள்ளார். திருச்சுற்றில் பஞ்ச லிங்கம், சகஸ்ர லிங்கம், சூரியன், சந்திரன், ஞானசம்பந்தர், நாவுக்கரசர், சுந்தரர், மாணிக்கவாசகர் ஆகியோர் உள்ளனர். மேற்கு நோக்கிய நிலையில் சனீசுவரர் தனி சன்னதியில் உள்ளார். நவக்கிரக மண்டபமும் இக்கோயிலில் உள்ளது. கோயிலுக்கு எதிரில் தீப ஸ்தம்பம் காணப்படுகிறது. இதில் வாலி சிவனுக்கு பூசை செய்வது போன்ற சிற்பம் காணப்படுகிறது. அரச மரத்தடியில் விநாயகர் உள்ளார். அருகில் லிங்க பாணம் உள்ளது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
கேனாங்கின் ஒளித்திரை சோதனை
கேனாங்கின் ஒளித்திரை சோதனை (Ganong's light screen experiment) என்பது ஒளிச்சேர்க்கைக்கு ஒளி அவசியம் என்பதை நிரூபிக்க உதவும் ஒரு சோதனையாகும். கேனாங்கின் ஒளித்திரை கருவியில் வட்ட வடிவ தகட்டில் நட்சத்திர வடிவ பகுதியும் அதன் கீழ்ப்பகுதி உள்ளீடற்ற உருளையைக் கொண்டும் அமைக்கப்பட்டிருக்கும். இவ்விரண்டு பகுதிகளும் இடுக்கி போன்ற அமைப்பால் இணைக்கப்பட்டிருக்கும். இதில் நட்சத்திர பகுதி வழியே மட்டுமே ஒளி ஊடுருவ முடியும். நட்சத்திர வடிவ தகட்டிற்கும் உருளைக்கும் இடையே தொட்டித் தாவரத்தின் ஒரு இலையைப் பொருத்த வேண்டும். இந்த அமைப்பினை சூரிய ஒளியில் 4 முதல் 6 மணி நேரம் வரை வைத்திருக்க வேண்டும். கேனாங்கின் ஒளித்திரை கருவியோடு இணைக்கப்பட்டிருந்த அந்த இலையை ஸ்டார்ச் சோதனைக்கு உட்படுத்தும் போது, நட்சத்திர வடிவ பகுதியின் வழியாக ஒளியைப் பெற்ற இலைப்பகுதி மட்டும் நீல நிறமாக மாறுகிறது. இதன் மூலம் ஒளிச்சேர்க்கைக்கு சூரிய ஒளி அவசியம் என்பதை கேனாங்கின் ஒளித்திரை சோதனை மூலம் நிருபிக்கலாம்.
மேற்கோள்கள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள் பகுப்பு:ஒளிச்சேர்க்கை பகுப்பு:தாவரவியல் தொடர்பான குறுங்கட்டுரைகள்
சோலைமலை இளவரசி
thumb|150px|சோலைமலை இளவரசி நூல் அட்டை சோலைமலை இளவரசி, கல்கி கிருஷ்ணமூர்த்தி எழுதிய புதினமாகும். இது ஒரேயொரு பாகமும் 20 அத்தியாயங்களையும் உடைய ஒரு சிறிய புதினமாகும். இக்கதையானது இருவேறு காலகட்டங்களில் பயணிக்கின்றது. அப்பகுதிகள் ஆங்கிலேய ஆட்சிக்கு எதிராக போராடிய ஒருவரின் நிகழ்கால வாழ்வையும் மேலும் அவர் தன்னுடைய முற்பிறவி நினைவுகளைப் பெறுவதாகவும் குறிப்பிடப்பட்டுள்ளது. இக்கதை கதாநாயகனின் சுதந்திர போராட்டத்தையும், அவன் காதலையும் பற்றிக் குறிப்பிடுகின்றது.
கதைச்சுருக்கம்
விடுதலை போராட்ட வீரரான குமாரலிங்கம் ஆங்கில அரசால் தேடப்படுகிறான். அவர்களுக்கு பயந்து அவன் சோலைமலையில் உள்ள ஒரு பாழடைந்த அரண்மனையில் தங்குகின்றான். அங்கு இருக்கும் சமயம் அவன் கனவில் தன்னை 300 வருடங்களுக்கு முந்தைய மாறனேந்தல் இளவரசன் உலகநாத தேவனாக உணர்கின்றான். அங்கு மேலும் கதை 300 வருடங்களுக்கு முன்னால் பயணிக்கிறது. அப்பிறவியில் அவனது அரசிற்கும் வெள்ளையர்களுக்கும் நடந்த போரில் தோற்று அவர்களுடைய எதிரி நாடான சோலைமலையின் அரண்மனையினுள் ஒளிந்திருக்கின்றான். சோலைமலை இளவரசி மாணிக்கவல்லி யாருக்கும் தெரியாமல் அவனுக்கு அடைக்கலம் அளிக்கின்றாள். அவன் மீது காதலும் கொள்கிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்பட்டு கொல்லப்படுகிறான். அதே சமயம் இளவரசியும் தனது உயிரை மாய்த்துக் கொள்கிறாள்.
மேற்கோள்களும் குறிப்புகளும்
பகுப்பு:கல்கியின் புதினங்கள் பகுப்பு:தமிழ்ப் புதினங்கள்
பிளாவியா பென்னட்டா
பிளாவியா பென்னட்டா  (Flavia Pennetta; பிறப்பு: 25 பெப்ரவரி 1982) இத்தாலிய தொழில்முறை டென்னிசு விளையாட்டாளர் ஆவார். 17 ஆகத்து 2009 அன்று இத்தாலியின் முதல் பத்து மகளிர் ஒற்றையர் வீராங்கனைகளில் ஒருவராக விளங்கினார்; 28 பெப்ரவரி 2011 அன்று இத்தாலியின் மகளிர் இரட்டையர்  விளையாட்டாளர்களில் முதல்வராக முன்னேறினார். 2015ஆம் ஆண்டின் அமெரிக்க ஓப்பனில் வெற்றி கண்டதன் மூலம் பெருவெற்றித் தொடர் ஒற்றையர் வாகையாளருமாவார். தமது வாழ்நாளின் ஒரே பெருவெற்றித் தொடர் வெற்றியை அடுத்து டென்னிசு ஆட்டத்திலிருந்து தமது ஓய்வை அறிவித்துள்ளார்.
பென்னட்டா ஆட்டவாழ்வில் பதினோரு முறை மகளிர் டென்னிசு சங்க ஒற்றையர் பட்டங்களை வென்றுள்ளார். இவற்றில் 2014 இந்தியன் வெல்சு போட்டியின்போது உலகளவில் மூன்றாம் நிலைக்குள்ளிருந்த இருவரை வென்று இக்கோப்பையைக் கைப்பற்றினார். பெடரேசன் கோப்பை ஆட்டங்களில் இவர் இத்தாலியின் முதன்மை போட்டியாளராக விளங்கினார். இத்தாலி நான்கு முறை (2006, 2009–10, 2013 ஆண்டுகளில்) இக்கோப்பையை வெல்வதற்கு பெரிதும் துணையாக இருந்துள்ளார்.
பெருவெற்றித் தொடர் ஒற்றையர் நாயகிகளான ஜஸ்டின் ஹெனின், மேரி பியர்சு, மார்டினா ஹிங்கிஸ், அமேலி மாரெசுமோ, வீனஸ் வில்லியம்ஸ், இசுவெத்லனா குசுநெட்சோவா, விக்டோரியா அசரென்கா, சமந்தா ஸ்டோசர், லீ நா, பெத்ரா கிவிதோவா  மற்றும் மரியா சரப்போவா போன்ற பலரை வென்றுள்ளார். வீனசு வில்லியம்சை அடுத்தடுத்த மூன்று ஆட்டங்களில் வென்ற ஏழே பெண்களில் இவரும் ஒருவர். இரட்டையர் ஆட்டங்களில் தனது முதல் பெருவெற்றித் தொடர் வெற்றியை 2011இல் பெற்றார்; அவ்வாண்டு ஆஸ்திரேலிய ஒப்பனில் கிசெலா டுல்கோவுடன் இணைந்து கோப்பையை வென்றார். தவிரவும் 2005 ஆண்டு அமெரிக்க இரட்டையர் இறுதியாட்டத்திலும் 2014ஆம் ஆண்டு  அமெரிக்க இரட்டையர் இறுதியாட்டத்திலும் ஆடியுள்ளார். சென்ற ஆண்டு இவரது இரட்டையர் இணையராக மார்டினா ஹிங்கிஸ் இருந்தார். 2015ஆம் ஆண்டில் அமெரிக்க ஓப்பன் இறுதியாட்டத்தில் தனது நாட்டு சகா இராபெர்த்தொ வின்ச்சியை வெற்றி கண்டு தமது முதல் பெருவெற்றித் தொடர் வெற்றியை பதிவு செய்தார். இந்த இறுதியாட்டத்தின் முடிவில் இந்தப் பருவத்தின் இறுதியிலிருந்து தாம் ஆட்டத்திலிருந்து விலகவிருப்பதாக அறிவித்தார்.
24 சனவரி 2007 அன்று அன்றைய இத்தாலியக் குடியரசுத் தலைவர் கார்லோ அசெக்லியோ சியாம்பி பென்னட்டாவிற்கு குடியரசின் சீர்மிக்க விருதினை (Knight of Order of Merit of the Republic) வழங்கி கௌரவித்தார்.
வெளி இணைப்புகள்
பகுப்பு:இத்தாலிய விளையாட்டு வீரர்கள் பகுப்பு:பெண் டென்னிசுக்காரர்கள் பகுப்பு:1982 பிறப்புகள் பகுப்பு:வாழும் நபர்கள்
குசன் நடனம்
குசன் நடனம் (Kushan dance) அல்லது குஷன் நிருத்யா அல்லது குஷன் கான் என்பது கிருட்டிவாசி ராமாயணத்தை அடிப்படையாகக் கொண்ட ராஜ்போங்ஷி நாட்டுப்புற நாடக வடிவமாகும். இதில் நடனக் கலைஞர்கள் இராமாயணக் கதையை கம்தாபுரி அல்லது ராஜ்போங்ஷி மொழியில் இசை வசனங்கள் மூலம் விவரிக்கிறார்கள். குசன் நாட்டுப்புற நாடகம் 15ஆம் நூற்றாண்டில் கோச் வம்சத்தினர் அசாம், மேற்கு வங்கம் மற்றும் தற்போதைய வடக்கு வங்காளதேசத்தை ஆண்டபோது கண்டுபிடிக்கப்பட்டது. குசன் என்ற பெயர், சீதையின் இரண்டாவது மகன் குஷ் என்ற பெயரினை அடிப்படையாகக் கொண்டுள்ளது.
சொக்ரா அல்லது சோக்ரா என்று அழைக்கப்படும் ஆண்கள், நிகழ்ச்சியின் போது பாடி நடனமாடுகிறார்கள். முதன்மையான நடிகர் மூல் அல்லது கீடல் என்று அறியப்படுகிறார். இவர் கதையை விவரிக்கிறார். டோரி, நகைச்சுவையாளர், வர்ணனைகள், அவதானிப்புகள் மற்றும் நகைச்சுவைகள் மூலம் மூலுக்கும் பார்வையாளர்களுக்கும் இடையில் ஒரு இடைத்தரகராக வேலை செய்கிறார். ஆர் பன்ஷி (மூங்கில் புல்லாங்குழல்), மொண்டிரா, சரிஞ்சா, அக்ராய், வயலின் மற்றும் ஹார்மோனியம் தவிர, மூங்கிலால் செய்யப்பட்ட கருவியான பெனா நிகழ்ச்சிகளில் பயன்படுத்தப்படுகிறது. கடவுள் மற்றும் தெய்வங்களின் ஆசீர்வாதத்தைப் பெறுவதற்கான ஒரு நல்ல பாடலான அசார் பந்தனாவுடன் நிகழ்ச்சி தொடங்குகிறது.
மேற்கோள்கள்
பகுப்பு:மேற்கு வங்கத்தின் நாட்டுப்புற நடனங்கள் பகுப்பு:இந்திய நடனங்கள் பகுப்பு:வங்காளப் பண்பாடு
செட்டிபட்டி ஊராட்சி
செட்டிபட்டி ஊராட்சி (Chettippatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2148 ஆகும். இவர்களில் பெண்கள் 1079 பேரும் ஆண்கள் 1069 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேதியூர் ஊராட்சி
சேதியூர் ஊராட்சி (Sethiyur Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1347 ஆகும். இவர்களில் பெண்கள் 680 பேரும் ஆண்கள் 667 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புபொப 43
புபொப 43 ( NGC 43 ) என்பது அந்திரொமேடா விண்மீன் குழாமில் உள்ள ஒரு ஒடுக்கஉருவ அண்டமாகும். 1827 ஆம் ஆண்டில் சான் எர்செல் இதைக் கண்டறிந்தார். இந்த அண்டத்தின் விட்டம் 27 புடைநொடி அதாவது 88,000 ஒளியாண்டுகள் துரமாகும்.
சதுப்புநில மான்
சதுப்புநில மான் (barasingha) என்பது இந்தியத் துணைக்கண்டத்தில் வடக்கு, மத்திய இந்தியாவிலும், நேபாளம், வங்கதேசம், பாக்கித்தான் போன்ற இடங்களிலும் காணப்படுகின்ற மான் ஆகும். இவை இந்தியாவில் உத்தரப்பிரதேசம், அசாம், மத்தியப்பிரதேசம், ஆகிய மாநிலங்களில் உள்ள சதுப்பு நிலப்பகுதிகள் அல்லது வறண்ட புல்வெளிகள் நிறைந்த பகுதியில் காணப்படுகின்றன. இம்மான் மத்தியப் பிரதேசத்தின் மாநில விலங்காகும்.
இவை கிளைகள் கொண்ட கொம்புகளுடன் அழகாக் காணப்படும். இதற்கு அழகான உரோமம் உள்ளதால் உடல் மினுமினுப்பாக காணப்படும். கோடைக்காலத்தில் இதன் நிறம் மங்கிவிடும். இவை மந்தையாகக் காணப்படும். இனச்சேர்க்கையினபோது மட்டும் ஆண்மான்கள் பெண்மான்களுடன் காணப்படும். இனச்சேர்க்கை முடிந்தவுடன் ஆண்மான் பெண்மானைவிட்டுப் பிரிந்து ஆண்மான்களுடன் மந்தை அமைத்துக்கொள்ளும்.
மேற்கோள்கள்
பகுப்பு:மான்கள்
இரா. முத்தரசன்
'''இரா. முத்தரசன்''' (பிறப்பு: சனவரி 18 1950) ஓர் இந்திய அரசியல்வாதியும், இந்திய பொதுவுமைக் கட்சியின் தமிழ்நாட்டின் மாநிலச் செயலாளரும் ஆவார்.
வாழ்க்கை
இவர் தமிழகத்தின், திருவாரூர் மாவட்டம், திருத்துறைப்பூண்டி அருகேயுள்ள அலிவலம் என்னும் சிற்றூரில் பிறந்தவர். இவரின் தந்தை இராமசாமி, தாய் மாரிமுத்து, உடன்பிறந்தோர் அக்கா, அண்ணன், தம்பி, இரண்டு தங்கைகள் ஆகியோர் ஆவர். இவர் ஊரில் பள்ளிக்கூடம் இல்லாத காரணத்தால், கிராமத்துக் கணக்குப்பிள்ளை வீட்டில் திண்ணைப் பள்ளிக்கூடத்தில் படிக்கத் தொடங்கினார். ஊருக்கு ஒற்றை ஆசிரியருடன் பள்ளிக்கூடம் துவக்கப்பட்ட பின், அதில் உரிய வயதைக் கடந்த நிலையில் சேர்க்கப்பட்டார். பின் 1965 இல் ஆலத்தம்பாடி ஜானகி அண்ணி உயர்நிலைப் பள்ளியில், ஆறாம் வகுப்பில் சேர்ந்தார். அந்த ஆண்டில் இந்தித் திணிப்பு எதிர்ப்புப் போராட்டம் தமிழகம் எங்கும் தீவிரமடைந்தது. மாணவர்கள் போராட்டத்தில் இறங்கினர். இந்தி எழுத்துகளை அழிக்கும் போராட்டத்தில், முத்தரசன் உள்ளிட்ட மாணவர்கள் ஈடுபட்டனர்.
பள்ளிப் பருவத்திலேயே சமூக அக்கறையுடன் செயல்பட்ட முத்தரசன் அலிவலம் இந்திய பொதுவுடமைக் கட்சியின் கிளைச் செயலாளரான கோவிந்தராசு என்பவரின் கவனத்தை ஈர்த்தார். அவர் பொதுவுடமை இதழான ஜனசக்தியை, முத்தரசனிடம் கொடுத்து படிக்கவைத்து அவருக்கு பொதுவுடமைக் கருத்தில் நாட்டத்தை உண்டாக்கினார்.
கட்சிப் பணியில்
எட்டாம் வகுப்போடு படிப்பை விட்டார் முத்தரசன். இதன்பிறகு திருத்துறைப்பூண்டியில், இந்திய பொதுவுடமைக் கட்சியின் பகுதிக் குழு அலுவலகத்தில் முத்தரசனை அழைத்துச்சென்று கோவிந்தராசனால் சேர்க்கப்பட்டார். அங்கு அலுவலகத்தில் தலைவர்களுக்கு உதவியாக இருந்தார். அதன்பிறகு கட்சியில் பல பொறுப்புகளை வகித்து, மக்கள் சார்ந்த பல போராட்டங்களில் ஈடுபட்டு, படிப்படியாக உயர்ந்து மாநிலப் பொதுச்செயலாளராக உயர்ந்தார். தேர்தலில் ஒரேயொரு முறை மட்டும் போட்டியிட்டுள்ளார். 2011 சட்டப்பேரவைத் தேர்தலில் வேதாரண்யம் தொகுதியில் போட்டியிட்டு, வெற்றி வாய்ப்பை இழந்தார்.
முதலாம் டேரியஸ்
முதலாம் டேரியஸ் (Darius I) داریوش (கிமு 550 – 486) அகாமனியப் பேரரசின் நான்காம் பேரரசர் ஆவார். இவரை மகா டேரியஸ் என்பர். உச்சநிலையில் இருந்த அகாமனியப் பேரரசின் கீழ் பாரசீகம், அனதோலியா, வடக்கு மற்றும் பண்டைய எகிப்து, பண்டைய அண்மை கிழக்கு, நடு ஆசியா, காக்கேசியா மற்றும் பண்டைய ஐரோப்பாவின் பால்கன் குடா பகுதிகளை  ஆட்சி செய்தவர்.
முதலாம் டேரியஸ் தன் பேரரசை மாகாணங்களாகப் பிரித்து, அதனை சத்திரபதிகள் எனும் ஆளுநர்களின் கீழ் கொண்டு வந்தார். அரமேய மொழியை அரச மொழியாக்கியவர். பேரரசு முழுவதும் ஒரே நாணய முறை மற்றும் எடை மற்றும் அளவுகோள்கள் முறைகளை நடைமுறைப்படுத்தினார்.
சூசா, பசர்கடே, பெர்சப்பொலிஸ், பாபிலோன் மற்றும் எகிப்திய நகரங்களில் புதிய கட்டுமானப் பணிகள் தொடங்கினார். பழைய பாரசீக மொழி, ஈலமைட்டு, பபிலோனிய மொழி ஆகிய மொழிகளில் எழுதப்பட்ட ஒரே உரையைக் கொண்ட பெஹிஸ்ட்டன் கல்வெட்டுகளில், தனது போர் வெற்றிகளையும், தன் வாழ்க்கை வரலாற்றையும் சுருக்கமாகக் குறித்துள்ளார்.
பழைய ஏற்பாட்டின் தானியேல் (நூல்), ஆகாய் (நூல்), செக்கரியா நூல்களில் பாரசீகப் பேரரசர் முதலாம் டேரியஸ்சின் பெயர் குறிக்கப்பட்டுள்ளது.
கிரேக்க வரலாற்று அறிஞர் எரோடோட்டசு, தனது வரலாற்று நூலின் மூன்றாம் பகுதியில், அகாமனியப் பேரரசர் கௌதமன் எனும் பார்த்தியாவிடமிருந்து பேரரசை முதலாம் டேரியஸ்  பறித்துக்கொள்வது  முதல், டேரியசின் ஆட்சிக் காலம் முடியும் வரை விளக்கப்பட்டுள்ளது.
படையெடுப்புகள்
தனது அகாமனியப் பேரரசை நன்கு வலுப்படுத்திக் கொண்ட டேரியஸ், எகிப்திய மன்னர் பார்வோன், முதலாம் காம்பிசஸ் உடனான போரில் வென்று, எகிப்தை அகமானியப் பேரரசில் இணைத்தார்.
டேரியசின் தொடர் படையெடுப்புகளால் மேற்கில் பால்கன், திரேசு, மாசிடோனியா, பல்கேரியா பகுதிகளையும், கிழக்கில் சிந்து சமவெளி வரை தனது அகாமனியப் பேரரசை விரிவுபடுத்தினார்.
சிந்து சமவெளி மீதான படையெடுப்புகள்
கிமு 516ல் டேரியஸ் நடு ஆசியாவின், பாக்திரியா, ஆப்கானித்தான், தற்கால பாகிஸ்தானின் தக்சசீலா மீது போர் தொடுத்து வென்றார்.
கிமு 516 - 515 குளிர்காலத்தில் பேரரசர் டேரியஸ் காந்தாரத்தில் தங்கி, சிந்து சமவெளியைக் கைப்பற்றி ஆயத்தப் பணிகளை மேற்கொண்டார். கிமு 515ல் சிந்து சமவெளியையும்; அதனைச் சுற்றியுள்ள பகுதிகளையும் வென்றார். பின்னர் தற்கால பாகிஸ்தானின் கராச்சி துறைமுகத்திலிருந்து, எகிப்திற்கு கடல் வழிப் கப்பல் பாதைக்கு வித்திட்டார்.
பின்னர் போலன் கணவாய் வழியாக பாரசீகதிற்கு திரும்பினார்.
பாபிலோன் கிளர்ச்சி
கௌதமா என்ற பார்த்தியாவின் கொலைக்குப் பின் கிழக்கு அகாமனிசியப் பேரரசு முழுவதும், குறிப்பாக அனதோலியா மாகாணத்தின் ஐயோனியாவின் கிரேக்கர்களின் பெருங்கிளர்ச்சிகள் பரவியது. எனவே பேரரசு முழுவதும் படைகளை அனுப்பி கலவரங்களை ஒடுக்கி தன்னை பாரசீகத்தின் பேரரசர் என்பதை டேரியஸ் நிலைநாட்டினார்.
பாபிலோனில் மூன்றாம் நெபுகத்நேசர் தலைமையில் நடைபெற்ற கிளர்ச்சிகள் குறிப்பிடத்தக்கவை. இக்கிளர்ச்சிகளின் போது, டேரியசின் படைகள் பாபிலோன் நகரத்திலிருந்து பின்வாங்கியது.
பின்னர் பெரும் படைகளை திரட்டி வந்து பாபிலோனை முற்றுகையிட்டார். ஒன்றரை ஆண்டுக்களுக்குப் பின்னரே, பேரரசர் டேரியசின் படைகள் தந்திரமாக பால்பிலோனை கைப்பற்றி கிளர்ச்சிகளை அடக்க முடிந்தது.
டேரியசின் பாரசீகப் படைகள் பாபிலோன் கிளர்ச்சியை அடக்கச் சென்ற நேரத்தில், நடு ஆசியாவின் நாடோடி மக்களான சிதியர்கள்,  பாரசீகத்தைக் கைப்பற்றி சேதங்களை விளைவித்தனர்.
அசிரியா, பாபிலோன், ஈலாம் பகுதிகளில் நடைபெற்ற பெருங் கிளர்ச்சிகளை அடக்கிய டேரியஸ் தனது படைகளுடன் பாரசீகத்திற்கு திரும்பி வந்து, சிதியர்களை அடித்துத் துரத்தினார்.
ஐரோப்பிய சிதியர்களுக்கு எதிரான படையெடுப்புகள்
கிழக்கு பாரசீகத்தின் கால்நடைகளை மேய்க்கும் நாடோடி மக்களான சிதியர்கள், சிறிது காலம் பாரசீகத்தை கைப்பற்றி சூறையடியாவர்கள். மேலும் நடு ஆசியாவின் தன்யூப் ஆறு மற்றும் கருங்கடலிற்கிடையே உள்ள வணிகப் பாதையை அடைத்து, பாரசீகத்தின் வணிகத்தை சீர்குலைத்தனர். கிமு 513ல் பாரசீகப் பேரரசர் முதலாம் டேரியஸ் கருங்கடலைக் கடந்து கிழக்கு ஐரோப்பாவின் பெரும்பகுதிகளைக் கைப்பற்றி சிதியர்களை ஒடுக்கினார். மேலும் சிதியர்களின் கோட்டைகளையும், வாழ்வாதரங்களையும் அழித்தார். சிதியர்களின் பெரும்பகுதியை தேசப்படுத்திய களைப்படைந்த டேரியசின் படைகள் நோய்களால் துன்பமுற்றது. படைகளின் உயிர் சேதத்தை தவிர்க்க டேரியசின் படைகள், வால்கா ஆற்றின் கரையிலிருந்து, பண்டைய கிரேக்கத்தின் திராசு நகரை நோக்கி திரும்பிச் சென்றது.
டேரியசின் கிரேக்க முற்றுகை
டேரியசின் ஐரோப்பா முற்றுகையில் கிரேக்கத்தின் திராசு பகுதியும், மாசிடோனியாவும் எவ்வெதிர்ப்பின்றி டேரியசிடம் தானாகப் பணிந்தது.
ஏஜியன் கடலுக்கு வடக்குப் பகுதிகளில் உள்ள நாடுகளை தனக்கு கப்பம் கட்டும் நாடுகளாக பணிந்தது. பேரரசர் டேரியஸ் பின்னர் சார்டிஸ் நகரத்தில் குளிர்காலத்தை கழித்தார்.
கிமு 510ல் கிரேக்கத் தீவுகள் மற்றும் ஆசியா மைனர் பகுதிகளை ஆண்ட கிரேக்க குறுநில மன்னர்கள் டேரியசின் மேலாண்மையை ஏற்றனர். கிரேக்க - பாரசீக உறவுகளை மேம்படுத்த, தன் பேரரசில் பணி புரிய விரும்பும் கிரேக்க படைவீரர்கள், மாலுமிகள், அரசியல் விற்பன்னர்கள் மற்றும் கலைஞர்களுக்கு பேரரசர் டேரியஸ் தன் கருவூலங்களையும், அரசவையையும் திறந்து விட்டார். பாரசீகப் பேரரசின் அனதோலியா மற்றும் லிடியா பகுதிகளில் கணக்கற்ற கிரேக்க குடியேறிகளால் நிரம்பி வழிந்தது.
பின்வருங்காலங்களில் இக்கிரேக்கக் குடியேறிகளால் அகமானியப் பேரரசிற்கு எதிராக அனதோலியாவில் பெருங்கிளர்ச்சிகள், ஏதன்ஸ் மற்றும் எரித்திரிய போன்ற உரோமை ஆதரவுடன் நடைபெற்றது. இதுவே கிரேக்க பாரசீகப் போர்களுக்கு வித்திட்டது.
கிமு 490ல் கிரேக்கர்களின் ஐயோனியக் கிளர்ச்சியை அடக்க, கிரேக்கர்களின் ஏதன்ஸ் மற்றும் எரித்திரியா நகரங்கள் மீது  வந்த பாரசீக தரைப்படையும், கப்பற்படையும், மாரத்தான் போரில் ஈடுபட்டது. போரின் முடிவில் கிரேக்கப்படைகள், பாரசீகப் படைகளை தந்திரமாக வெற்றி கொண்டனர்.
கிரேக்க-பாரசீகப் போர்கள்
முதலாம் டேரியஸ், கிரேக்கர்களுடன் கிமு 499 முதல் 486 முடிய நடத்திய கிரேக்க-பாரசீகப் போர்கள் மூலம் நன்கறியப்படுகிறார். தன் பேரரசுக்குட்பட்ட ஐயோனியாவில் நடந்த கிளர்ச்சியை தூண்டிய கிரேக்கர்களை அடக்கி ஆண்டவர்.
வெளி இணைப்புகள்
பகுப்பு:எகிப்தின் இருபத்தி ஏழாம் வம்சம் பகுப்பு:பாரசீகப் பேரரசர்கள் பகுப்பு:கிமு 480 இறப்புகள் பகுப்பு:ஆக்கிமெனியப் பேரரசர்கள் பகுப்பு:எகிப்திய மன்னர்கள் பகுப்பு:பாபிலோனிய மன்னர்கள் பகுப்பு:மெசொப்பொத்தேமியா
பகுப்பு:அகாமனிசியப் பேரரசு பகுப்பு:கிரேக்க பாரசீகப் போர்களின் நபர்கள்
குருந்தமலைப்புதூர் மாகாளியம்மன் கோயில்
குருந்தமலைப்புதூர் மாகாளியம்மன் கோயில் தமிழ்நாட்டில் கோயம்புத்தூர் மாவட்டம், குருந்தமலைப்புதூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பொங்கல்ட மாதம் முக்கிய திருவிழா நடைபெறுகிறது.
தேவனாம்பாளையம் அமணீசுவரர் கோயில்
தேவனாம்பாளையம் அமணீசுவரர் கோயில் தமிழ்நாட்டில் கோயம்புத்தூர் மாவட்டத்தில் பொள்ளாச்சி வட்டத்தில் உள்ள சிவன் கோயிலாகும்.
அமைவிடம்
இக்கோயில் கோயம்புத்தூர் மாவட்டத்தில் தேவனாம்பாளையம் என்னுமிடத்தில் அமைந்துள்ளது. முன்னர் இவ்வூர் தேவ நகர் என்றழைக்கப்பட்டது.
அமைப்பு
கற்பக ஆற்றுக்கு நடுவில் பாறையின்மீது இக்கோயில் அமைந்துள்ளது. ஆற்றில் நீர் காணப்படும் நேரங்களில் கோயிலுக்குச் செல்வது சற்று சிரமமாகும். திருச்சுற்றில் நந்தி, அஷ்ட தேவதைகள், விநாயகர், முருகன் உள்ளனர். அர்த்த மண்டபத்தில் ருத்ர தாண்டவர் உள்ளார். அவர் தனது எட்டு கைகளிலும் ஆயுதங்களை ஏந்திய நிலையில் காணப்படுகிறார். பிரம்மா, விஷ்ணு, சிவன் ஆகியோர் ஒரே கருவறையில் சுயம்புவாக உள்ளனர்.
மேற்கோள்கள்
பகுப்பு:கோயம்புத்தூர் மாவட்டத்திலுள்ள சிவன் கோயில்கள்
ஆர் (மலர்)
சேர சோழ பாண்டியர் போரின் போது அடையாளம் தெரிவதற்காகச் சூடிக் கொள்ளும் பூ போந்தை, ஆர், வேம்பு.
இவற்றில் சோழர் அணிந்து கொள்ளும் பூ ‘ஆர்’.
இந்த ஆர் என்னும் பூ ‘ஆத்திப் பூ’ என்பதில் கருத்து மாறுபாடு இல்லை.
ஆத்திப் பூ என்பதை அடையாளம் காட்டுவதில் அறிஞர்கள் மாறுபடுகின்றனர்.
சிவபெருமான் சூடும் ஆத்தி
‘ஆத்தி சூடி’ என அறநூல் பாடிய பிற்கால ஔவையார் குறிப்பிடுகிறார்.
பூவரசம்பூ போன்ற அமைப்புடன், ஆனால், அதில் நான்கில் ஒரு பங்கு அளவினதாக வெள்ளை நிறத்திலும் மஞ்சள் நிறத்திலும் பூக்கும் மலரினை இக்காலத்தில் அறிஞர்கள் ஆத்தி எனக் காட்டுகின்றனர்.
சோழர் சூரிய குலத்தைச் சேர்ந்தவர்கள் என்பது பிற்காலத்தில் தோன்றிய கருத்தென்றுச் சிலர் சொல்வர். இந்தக் கருத்தில்கூடச் சோழன் சிவபெருமானின் குலம் என்று கொள்ளப்படவில்லை.
இவ்வாறு தமிழர்களின் சமயங்களில் ஒன்றான சைவ சமயத்தின் இறைவன் சிவபெருமான் ஆத்தி மலரை விரும்பிச் சூடுவதாக ஒரு கருத்தும் உள்ளது
சோழர் சூடும் ஆர் என்னும் ஆத்தி
தாமற்பல் கண்ணனார் என்னும் புலவர், சோழன் மாவளத்தானோடு சூதாடிய பொழுது தாமற்பல் கண்ணனார் சூதாட்டத்தில் வட்டை மறைத்துவைத்துத் தன்னை ஏமாற்றியதாக எண்ணிய சோழன் சினமுற்று, அவ்வட்டை அவர் மீது எறிந்தான். அதனால், கோபமுற்ற தாமற்பல் கண்ணனார், மாவளத்தானைப் பார்த்து மன்னா உன் செய்கையைப் பார்த்தால், நீ சோழ மன்னனுக்குப் பிறந்தவனாக எனக்குத் தோன்றவில்லையே, ஆத்திமாலை சூடிய உன் முன்னோரெல்லாம் பார்ப்பனர்கள் நோவுமாறு எந்தச் செயலையும் செய்யமாட்டர்களே என்று இகழ்கிறார்.
கோவூர் கிழார் என்னும் புலவர், தங்களுக்குள் இருந்த பகை காரணமாக சோழன் நலங்கிள்ளிக்கும் சோழன் நெடுங்கிள்ளிக்கும் இடையே போர் மூண்ட பொழுது, சோழனே உன்னுடைய மாலை ஆத்திப் பூக்களால் தொடுக்கப்பட்டது,  உன்னோடு போர் புரிபவனின் மாலையும் ஆத்திப் பூவால் தொடுக்கப்பட்டதுதான். உங்கள் இருவரில் ஒருவர் தோற்றாலும் தோற்பது சோழனின் குடிதான் எனவே போரைத் தவிர்க்க என்று இருவருக்கும் அறிவுரை கூறுகிறார்.
சாத்தந்தையார் என்னும் புலவர் சோழ மன்னன் கோப்பெரு நற்கிள்ளி நாரால் நெருக்கமாகத் தொடுக்கப்பட்ட ஆத்தி மாலையையும் இரவலர்க்கு ஈகை செய்துவிடும் கவிந்த கையை உடைய வீரன் என்று குறிப்பிடுகிறார். மேலும் அவர், ஆத்தி மாலை சூடிய பெரியோன் கோப்பெரு நற்கிள்ளி  ஊரைத் தன்வசமாக்கிக்கொள்ள வந்த மற்போர் வீரனுடன் போர் நடத்தினான் என்றும் குறிப்பிடுகிறார்.
சோழன் சூடும் ‘ஆத்தி’ எது – என்பதை நற்றிணைப் பாடல் ஒன்று நமக்குப் படம் பிடித்துக் காட்டுகிறது. ஆர் என்பது ஆத்தி-மலர். தமாலம் என்பது வெற்றிலைக் கொடி. அது படர்ந்த மரம் 'ஆர்'. வெற்றிலையைக் கொடிக்காலில் ஆத்தி மரத்தில் படரவிடுகின்றனர்.
தமாலம் கொடி வெற்றிலைக் கொடி எனச் கொள்வதற்குச் சிலப்பதிகார அடிகளும் துணை நிற்கின்றன.
அடிக்குறிப்பு
பகுப்பு:சங்க கால மலர்கள்
போடிநாய்க்கன்பட்டி
அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'25.9"N 78°22'36.3"E ஆகும். இங்கு 60 குடும்பங்களும் 236 மக்களும் வசிக்கின்றனர். இதில் 120 ஆண்களும் 116 பெண்களும் அடங்குவர்.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
பில்லி கிரகாம்
வில்லியம் பிராங்கிளின் அல்லது பில்லி கிரகாம் (Billy Graham, நவம்பர் 7, 1918 - பெப்ரவரி 21, 2018) அமெரிக்காவைச் சார்ந்த கிறித்தவ நற்செய்தியாளர். தெற்கத்திய ஞானஸ்நான சபையின் ஊழியராக கிறிஸ்தவ வாழ்கையைத் தொடங்கிய இவர், உலகக் கிறிஸ்தவர்கள் மத்தியில் பிரபலமடைய ஆரம்பித்தது 1949ல் தான். இவர் மிகப்பெரிய உள்ளரங்கு மற்றும் வெளியரங்கு கூட்டங்களை நடத்தி மக்களை ஈர்த்தார். இவரது வானொலி மற்றும் தொலைக்காட்சி பிரசங்கங்கள் இன்றும் பல நாடுகளில் ஒலிபரப்பப்பட்டு வருகின்றன. மையம்|thumb|750x750px|பில்லி கிரஹாம் பிரசங்கித்த நாடுகள்
மேதகாச்சபியா தேசிய பூங்கா
மேதகாச்சபியா தேசிய பூங்கா (Medhakachhapia National Park) வங்கதேசத்தில் உள்ள ஐ.யூ.சி.என் பாதுகாக்கப்பட்ட பகுதி பிரிவுகள் வகை IV கீழ் பாதுகாக்கப்பட்ட தேசிய பூங்கா ஆகும். 2004ஆம் ஆண்டில் நிறுவப்பட்ட இந்த பூங்கா ஆகஸ்ட் 8, 2008 அன்று வங்கதேச அரசாங்கத்தால் தேசிய பூங்காவாக அதிகாரப்பூர்வமாக அறிவிக்கப்பட்டது. இது காக்ஸ் பஜார் மாவட்டத்தின் கீழ் உள்ள சக்கரியா உபசிலாவில் அமைந்துள்ளது. இது 395.92 ஹெக்டேர் பரப்பளவைக் கொண்டுள்ளது.
இது காக்ஸின் பஜார் வடக்கு வனத்துறையின் கட்டுப்பாட்டில் உள்ள வெப்பமண்டல பசுமையான காடு. இந்த தேசிய பூங்காவை நிறுவியதன் முக்கிய நோக்கம் நூற்றாண்டு பழமையான ரைசோபோரா அபிகுலட்டாவைப் பாதுகாப்பதாகும்.
மேற்கோள்கள்
பகுப்பு:Coordinates on Wikidata பகுப்பு:தேசியப் பூங்காக்கள்
கொழுந்தம்பட்டு ஊராட்சி
கொழுந்தம்பட்டு ஊராட்சி (Kolundampattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தண்டராம்பட்டு வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3024 ஆகும். இவர்களில் பெண்கள் 1483 பேரும் ஆண்கள் 1541 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீட்டாட்டம்
தவிர சீட்டாட்டம் என வகைபடுத்தப்படாத பல ஆட்டங்களில் சீட்டுக்கள் பயன்படுத்தப்படுவதும் உண்டு. அதேபோல சீட்டாட்டமாக கருதப்படும் சில ஆட்டங்களில் அட் டையும் பயன்படுத்தப்படுகிறது. முதன்மையான வரையறையாக சீட்டாட்டத்தில் ஆடுபவர்கள் சீட்டுக்களைப் பயன்படுத்துவதே ஆகும்; அட்டைகள் பெரும்பாலும் ஆட்டப்புள்ளிகளை குறித்துக்கொள்ளவும் சீட்டைப் பரிமாறவும் பயனாகின்றன. மாறாக சீட்டுக்கள் பயன்படுத்தப்படும் அட்டை ஆட்டங்களில் பொதுவாக அட்டையில் ஆடுபவரின் இடத்தைக் கொண்டு ஆடப்படுகின்றன; சீட்டுக்கள் இரண்டாம் நிலை பயன்பாட்டிற்கே பயனாகின்றன.
கோசி சட்டமன்றத் தொகுதி
கோசி சட்டமன்றத் தொகுதி (Ghosi, Bihar Assembly constituency) பீகார் சட்டமன்றத்தின் 243 சட்டமன்றத் தொகுதிகளில் ஒன்றாகும்.
பகுதிகள்
இந்த தொகுதியில் காகோ தொகுதி, மொடங்கஞ்ச் தொகுதி, கோசி தொகுதி மற்றும் ஜெகனாபாத் மாவட்டத்தின் ஹுலஸ்கஞ்ச் தொகுதியின் ஒன்பது பஞ்சாயத்துகள் அடங்கும்.
வெளி இணைப்புகள்
பகுப்பு:பீகாரின் சட்டமன்றத் தொகுதிகள்
1 குறிப்பேடு
1 குறிப்பேடு (1 Chronicles) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற நூல்களில் ஒன்றாகும். இதன் பின்னே வருகின்ற 2 குறிப்பேடு என்னும் நூல் யூதா-இசுரயேல் நாடுகளின் வரலாற்றைத் தொடர்ந்து முன்னெடுத்துச் செல்கிறது.
நூலின் பெயர்
"1 & 2 குறிப்பேடு" என்னும் நூல்கள் மூல மொழியாகிய எபிரேயத்தில் "Divrei Hayyamim" (= நாள் நிகழ்வுகள்) என அறியப்படுகின்றன. அதாவது, யூதா-இசுரயேல் நாடுகளை ஆண்ட அரசர்களின் "காலத்தில்" ("நாள்களில்") நிகழ்ந்தவை அங்கே குறிக்கப்பட்டுள்ளன. இதனால், பழைய தமிழ் மொழிபெயர்ப்பில் "குறிப்பேடு" என்பது "நாளாகமம்" என்று அறியப்பட்டது.
கிரேக்க மொழியில் "குறிப்பேடுகள்" Paralipomenon (Παραλειπομένων) என்னும் பெயரால், அதாவது "விடுபட்டவை" அல்லது "பிற", அல்லது "வேறு" என்னும் பொருள்படும் வகையில் அழைக்கப்பட்டன.
நூலின் மையக் கருத்துகள்
"சாமுவேல்" மற்றும் "அரசர்கள்" ஆகிய நூல்களில் குறிக்கப் பெற்ற நிகழ்ச்சிகளே குறிப்பேடுகளில் வேறொரு கோணத்தில் காட்டப்படுகின்றன.முதலாம் குறிப்பேட்டின் இரு அடிப்படைக் கருத்துகள் இவை:
1) இசுரயேல் மற்றும் யூதா அரசுகளுக்கு ஏற்பட்ட வீழ்ச்சிகளுக்கிடையிலும் கடவுள் தம் வாக்குறுதிகளைத் தொடர்ந்து காத்ததோடு, யூதாவில் இருந்தவர்கள் வழியாக, தம் மக்களுக்கான திட்டத்தைச் செயல்படுத்திக் கொண்டு வந்தார். இதற்குச் சான்றாக தாவீது மற்றும் சாலமோன் ஆகியோர் ஆற்றிய பெரும் சாதனைகளும், யோசபாத்து, எசேக்கியா, யோசியா, ஆகியோர் செய்த சமயச் சீர்திருத்தங்களும், மக்கள் கடவுளிடம் கொண்டிருந்த பற்றுறுதியும் விளங்குகின்றன.
2) எருசலேம் கோவிலைக் கட்டியெழுப்பியவர் சாலமோனே. ஆயினும், அங்கு தொடங்கிய இறைவழிபாட்டு ஒழுங்குமுறைகளையும் அவற்றுக்கான குருத்துவ, லேவிய அமைப்புகளையும் ஏற்படுத்தியவர் தாவீதே.
மேலும் காண்க
விக்கிமூலத்தில் குறிப்பேடு - முதல் நூல்
பகுப்பு:பழைய ஏற்பாடு நூல்கள்‎
ஊத்துக்குளி ஊராட்சி ஒன்றியம்
ஊத்துக்குளி ஊராட்சி ஒன்றியம், தமிழ்நாட்டின் திருப்பூர் மாவட்டத்தில் உள்ள 13  ஊராட்சி ஒன்றியங்களில் ஒன்றாகும். ஊத்துக்குளி ஊராட்சி ஒன்றியத்தில் 37 பஞ்சாயத்து கிராமங்கள் உள்ளது. ஊத்துக்குளி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் ஊத்துக்குளியில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, ஊத்துக்குளி ஊராட்சி ஒன்றியத்தின் மொத்த மக்கள் தொகை 84,797 ஆகும். அதில் பட்டியல் சமூக மக்களின் தொகை 18,987 ஆக உள்ளது. பட்டியல் பழங்குடி மக்களின் தொகை 128 ஆக உள்ளது.
ஊராட்சி மன்றங்கள்
ஊத்துக்குளி ஊராட்சி ஒன்றியத்தில் உள்ள 37 கிராம ஊராட்சி மன்றங்கள் விவரம்:
மேற்கோள்கள்
பகுப்பு:திருப்பூர் மாவட்ட ஊராட்சி ஒன்றியங்கள்
வால்டர் லீவின்
'''வால்டர் ஹெச்.ஜி. லீவின்''' (Walter Lewin) ஒரு இயற்பியல் பேராசிரியர். இவர் ஜனவரி 29-ல்  1936 ஆம் ஆண்டு பிறந்தார். எம்.ஐ.டி யில் பணிபுரிந்தார்.
கல்வி
1965 -ல் டெல்ஃப்ட் தொழில்நுட்பப் பல்கலைக்கழகத்தில் அணுக்கருவியல் இயற்பியலில் பட்டம் பெற்றார்.மேலும் ரோட்டர்டாம் கல்லூரியில் இயற்பியல் ஆசிரியராகவும் பணியாற்றினார்.1966-ல் எம்.ஐ.டி யில் துணைப் பேராசிரியராகப் பணியில் சேர்ந்தார்.பின்னர் எம். ஐ. டி யில் 1974-ல் பேராசிரியாக பணிபுரிந்தார். ஜார்ஜ் கிளார்க் என்பவருடன் இணைந்து பலூன்கள் மூலம் எக்ஸ்கதிர் வானியல் சோதனைகளைச் செய்தார்.அதன் பின்னர் 20 முறை இப்படியான சோதனைகளைச் செய்தார்.இச்சோதனைகளின் மூலம் புதிய 5 எக்ஸ்கதிர் மூலங்களைக் கண்டறிந்தனர். இவரின் 450 அறிவியல் கட்டுரைகள் இதுவரை வெளியாகியுள்ளன.எம்.ஐ.டி யில் இவரது உரைகள் மற்றும் வகுப்புகள் பிரசித்தி பெற்றவை. 2011 முதல் இணையம் வழி ஸ்கைப் மூலம் உலகின் பல்வேறு மாணவர்களுக்கு வகுப்புகள் எடுத்தார்.
மேற்கோள்கள்
பகுப்பு:நெதர்லாந்து நபர்கள் பகுப்பு:1936 பிறப்புகள் பகுப்பு:வாழும் நபர்கள் பகுப்பு:டச்சு வானியலாளர்கள்
மெக்காரன் பன்னாட்டு வானூர்தி நிலையம்
மெக்காரன் பன்னாட்டு வானூர்தி நிலையம்  (McCarran International Airport, ) ஐக்கிய அமெரிக்காவின் நெவாடா மாநிலத்திலுள்ள லாஸ் வேகஸ் மற்றும் கிளார்க் கவுன்ட்டி பகுதிகளுக்கு சேவை வழங்கும் முதன்மை வணிகமய வானூர்தி நிலையம் ஆகும். இந்த வானூர்தி நிலையம் லாஸ் வேகஸ் நகரின் மையத்திலிருந்து ஐந்து மைல்கள்  (8 கிமீ) தெற்கில் கிளார்க் கவுன்ட்டியில் உள்ள அரசமைப்பில்லா பாரடைஸ் பகுதியில் அமைந்துள்ளது. 2800 acre பரப்பளவில் விரிந்துள்ள இந்த நிலையத்தில் நான்கு ஓடுபாதைகள் உள்ளன. மெக்காரன் நிலையத்தின் உரிமையாளராக கிளார்க் கவுன்ட்டி உள்ளது; கிளார்க் கவுன்ட்டி வான்போக்குவரத்து துறையால் (DOA) இயக்கப்படுகிறது. இந்த வானூர்தி நிலையம் பெப்ரவரி 2012 இலிருந்து இசுபிரிட் ஏர்லைன்சின் பராமரிப்பு தளமாக உள்ளது. முன்னாள் நெவாடா செனட்டர் பேட் மெக்காரன் நினைவாக இந்த வானூர்தி நிலையம் பெயரிடப்பட்டுள்ளது.
2012இல் மெக்காரன் பயணிகள் போக்குவரத்தில் உலகின் 24வதாகஉள்ளது. இந்த நிலையம் வழியே 2012இல் 40,799,830 பயணிகள் பயணித்துள்ளனர். 527,739 வானூர்தி ஏற்றங்களையும் இறக்கங்களையும் கையாளும் இது வானூர்தி போக்குவரத்தின் அடிப்படையில் உலகின் 8வது போக்குவரத்து மிகுந்த வானூர்தி நிலையமாக விளங்குகிறது. மெக்காரன் தனது நிதித்தேவைகளை தானே சம்பாதித்துக் கொள்வதால் கவுன்ட்டியின் பொதுநிதியிலிருந்து எந்த மானிய உதவியும் பெறுவதில்லை.
வெளி இணைப்புகள்
பகுப்பு:ஐக்கிய அமெரிக்க வானூர்தி நிலையங்கள் பகுப்பு:நெவாடா
காமக்காபாளையம் ஊராட்சி
காமக்காபாளையம் ஊராட்சி (Kamakkapalayam Gram Panchayat), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2359 ஆகும். இவர்களில் பெண்கள் 1168 பேரும் ஆண்கள் 1191 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாமின் மான்
தாமின் மான் (thamin, Panolia eldii ) என்பது ஒருவகை மான் ஆகும். இது அருகிய இனம் ஆகும். இது தென்கிழக்கு ஆசியாவில் காணப்படுகிறது. இந்த இனம் முதன் முதலில் இந்தியாவின் மணிப்பூரில்   1839 ஆம் ஆண்டு கண்டுபிடிக்கப்பட்டது. இதன் அறிவியல் பெயர், Cervus eldi, 1844 ஆண்டு உருவாக்கப்பட்டது. இந்த மான் உருவத்தில் சிறியது. அழகுவாய்ந்தது. இதன் கொம்புகள் ஏறக்குறைய வட்டவடிவமாக காட்சியளிக்கும். இவற்றின் கொம்புகளில் இரண்டு முதல் பத்துவரையிலான கிளைக்கொம்புகள் இருக்கும். திறந்த வெளிப் புதர்க்காடுகளை விரும்பும். தாமின் மான்கள் மணிப்பூரின் லோடாக் ஏரிக்கரையருகேயுள்ள கெய்புல் லாம்ஜா தேசியப் பூங்காவில் காணப்படுகின்றன.
மேற்கோள்கள்
பகுப்பு:மான்கள்
அங்கவடி
அங்கவடி (stirrup) என்பது குதிரையில் சவாரி செய்யும் போது பாதங்களை உள்ளிட்டுக் கொள்ளவுதவும் உலோகப் பொருளாகும். பொதுவாக குதிரை அல்லது பிற சவாரி மிருகங்களின் மீது அங்கவாடிகள் இரட்டையாகப் பயன்படுத்தப்படுகிறது. இதன் மூலம் குதிரைச் சேணத்தில் உறுதியாக அமரவும், குதிரையை வேகமாகச் செலுத்தவும் உதவுகிறது. அக்காலத்தில் அங்கவடி பயன்படுத்தப்பட்ட பிறகே போக்குவரத்து, போர்முறை மற்றும் தகவல் தொடர்பு முதலியவைகள் அதிகம் வளர்ந்தன.